เอ็นเคเอฟ (รถดีเซลราง)

เอ็นเคเอฟ (NKF) เป็นรถดีเซลรางของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถชานเมือง สั่งซื้อจากบริษัท Nippon Sharyo, Ltd. , Hitachi, Ltd. , Fuji Heavy Industries Ltd , Kawasaki Railcar Manufacturing Co., Ltd. , Niigata Engineering Co., Ltd. , The Kinki Sharyo Co., Ltd. ,ประเทศญี่ปุ่น
ตั้งแต่ปี พ.ศ. 2528 โดยได้ถอดแบบมาจาก ทีเอชเอ็น (THN) เพื่อนำมาผลิตเพิ่ม และมีความแตกต่างกันเพียงเล็กน้อย

ประวัติ 
หลังจากการใช้งาน ทีเอชเอ็น (THN) ซึ่งมีประสิทธิภาพสูงกว่ารถดีเซลรางรุ่นก่อน ๆ ทั้งในแง่ความคล่องตัว และ ความเร็ว ประกอบกับช่วงเวลานั้นจำนวนผู้ใช้รถไฟชานเมืองค่อนข้างหนาแน่น การรถไฟแห่งประเทศไทยจึงมีโครงการที่จะสั่งซื้อรถดีเซลรางเพิ่ม เพื่อนำมาใช้งานสำหรับรถชานเมืองโดยเฉพาะ และได้ออกมาเป็น เอ็นเคเอฟ (NKF) ใน พ.ศ.2528  โดยได้ปรับแบบจาก ทีเอชเอ็น (THN) บางส่วน เช่น ใช้เบาะนั่งแบบพลาสติกแข็ง เพื่อความคงทน และ รักษาความสะอาดได้ง่าย เหมาะกับการนั่งระยะไม่ไกลมาก ได้มีการนำหิ้งวางสำภาระบริเวณที่นัง เลขที่ 65-74 ออก และมีการเพิ่มประตูสำหรับเปิดดูเครื่องยนต์ได้จากบนพื้นรถ 

เมื่อรับมอบ เอ็นเคเอฟ (NKF) ใน พ.ศ.2528 การรถไฟแห่งประเทศไทย การรถไฟก็ได้ใช้  เอ็นเคเอฟ (NKF) ในการทำขบวนรถชานเมืองและรถโดยสารเป็นหลัก 
และในปี พ.ศ. 2539 ก็ยังได้เริ่มนำไปใช้ใน ทางรถไฟสายชานเมืองแม่กลองอีกด้วย 

แต่เนื่องจากการตรึงตัวในการใช้งาน การรถไฟแห่งประเทศไทย เลยมักจะนำ เอ็นเคเอฟ (NKF) ไปใช้ทำขบวนรถด่วน และ รถทางไกล ร่วมกับ ทีเอชเอ็น (THN) และ เอทีอาร์ (ATR) ด้วย โดยในปัจจุบัน เอ็นเคเอฟ (NKF) ก็ยังคงใช้งานเป็นกำลังหลักของการรถไฟแห่งประเทศไทย และ เอ็นเคเอฟ (NKF) หลายคันก็ได้รับการปรับปรุงเปลี่ยนเบาะนั่งใหม่เป็นเบาะนวมและหนังเทียมเหมือนที่ใช้ใน ทีเอชเอ็น (THN)

การใช้งาน 
เอ็นเคเอฟ (NKF)เป็นรถดีเซลรางที่มีรูปแบบการใช้งานได้หลายรูปแบบ และใช้งานร่วมกับรุ่นอื่น ๆ ได้หลายรุ่น ไม่จำกัดวิธีการพ่วงรถเหมือนอาร์เอชเอ็น (RHN) ที่ต้องใช้งานเป็นคู่ โดยทั่วไปจะใช้งานร่วมกับ ทีเอชเอ็น (THN) และ เอทีอาร์ (ATR) แต่ก็ยังสามารถใช้งานร่วมกับ อาร์เอช (RH) และ อาร์เอชเอ็น (RHN) ได้อีกด้วย

สายชานเมืองแม่กลอง 
เอ็นเคเอฟ (NKF) ถูกส่งไปใช้งานในสายวงเวียนใหญ่ - มหาชัย และ สายบ้านแหลม-แม่กลอง เพื่อทดแทนรถดีเซลรางรุ่นเก่าอย่าง อาร์เอชเอ็น (RHN) และยังคงใช้งานเป็นหลักจนถึงปัจจุบัน 

พ.ศ. 2539 เริ่มนำ เอ็นเคเอฟ (NKF) และ เอทีอาร์ (ATR) จากเส้นทางหลักมาใช้งานที่ สายวงเวียนใหญ่ - มหาชัย 
 กซข.1203, กซข.1204, กซข.1206, กซข.1207 และ กซม.ป.2101
พ.ศ. 2540 ได้นำ เอ็นเคเอฟ (NKF) มาเพิ่มเติมอีก 6 คัน โดยมาใช้งานที่ สายวงเวียนใหญ่ - มหาชัย 4 คัน และสายบ้านแหลม-แม่กลอง 2 คัน
 กซข.1202, กซข.1205, 1208, กซข.1215 สายวงเวียนใหญ่ - มหาชัย
 กซข.1210, กซข.1213 สายบ้านแหลม-แม่กลอง 
พ.ศ. 2542 ได้นำ เอ็นเคเอฟ (NKF) มาเพิ่มเติมอีก 4 คัน โดยมาใช้งานที่ สายวงเวียนใหญ่ - มหาชัย
 กซข.1201, กซข.1211, กซข.1212 และ กซข.1214
พ.ศ. 2549 ได้นำ เอ็นเคเอฟ (NKF) มาเพิ่มเติมอีก 4 คัน โดยมาใช้งานที่ สายวงเวียนใหญ่ เพื่อทดแทน อาร์ทีเอส (RTS) ที่ถยอยปลดระวางในขณะนั้น 
 กซข.1234, กซข.1248, กซข.1255 และ กซข.1260 
พ.ศ. 2552 ได้นำ เอ็นเคเอฟ (NKF) มาเพิ่มเติมอีก 2 คัน โดยมาใช้งานที่ สายบ้านแหลม-แม่กลอง เพื่อนำมาเปิดรถนำเที่ยวสายแม่กลอง
 กซข.1221 และ กซข.1241
พ.ศ. 2554 ได้นำ เอ็นเคเอฟ (NKF) มาเพิ่มเติมอีก 2 คัน โดยมาใช้งานที่ สายบ้านแหลม-แม่กลอง เพื่อนำมาทดแทน กซข.1210 และ กซข.1213 ที่มีสภาพชำรุดทรุดโทรมจากการใช้งานหนัก
 กซข.1216 และ กซข.1227

ย้ายกลับสายหลัก 
พ.ศ. 2554 ได้นำ เอ็นเคเอฟ (NKF) กซข.1210 และ กซข.1213  กลับสายหลัก เนื่องจากมีสภาพชำรุดทรุดโทรมจากการใช้งานหนัก (ปัจจุบันทั้งสองคันหมดสภาพการใช้งาน และ ถูกเสนอตัดบัญชี)
พ.ศ. 2564 ได้นำ เอ็นเคเอฟ (NKF) กซข.1214 และ กซข.1248  กลับสายหลัก เนื่องจากมีสภาพชำรุดการใช้งาน เพื่อนำไปซ่อมบำรุง โดยมีทีเอชเอ็น (THN) กซข.1102 และ กซข.1125 มาทดแทน (ปัจจุบันทั้งสองคันอยู่ระหว่างรอการซ่อมบำรุงที่โรงงานมักกะสัน)
พ.ศ. 2565 ได้นำ เอ็นเคเอฟ (NKF) กซข.1204 และ กซข.1234  กลับสายหลัก เนื่องจากมีสภาพชำรุดการใช้งาน เพื่อนำไปซ่อมบำรุง โดยมีทีเอชเอ็น (THN) กซข.1121 และ กซข.1140 มาทดแทน (ปัจจุบันทั้งสองคันอยู่ระหว่างรอการซ่อมบำรุงที่โรงงานมักกะสัน)

ปรับปรุงเพื่อรองรับชานชาลาสูง 
ใน พ.ศ. 2562 ได้มีการปรับปรุงประตูทางขึ้นรถดีเซลรางเอ็นเคเอฟ (NKF) เพื่อรองรับสถานีรถไฟทางคู่ที่กำลังก่อสร้างในหลายเส้นทาง

รถดีเซลราง NKF ที่ตัดบัญชี

ขบวนรถที่ให้บริการ 
 ขบวนรถด่วนที่ 71/72 กรุงเทพ–อุบลราชธานี–กรุงเทพ
 ขบวนรถด่วนที่ 75/76 กรุงเทพ–หนองคาย–กรุงเทพ
 ขบวนรถด่วนที่ 77/78 กรุงเทพ–หนองคาย–กรุงเทพ (ปัจจุบันงดให้บริการชั่วคราว)
 ขบวนรถเร็วที่ 105/106 กรุงเทพ–ศิลาอาสน์–กรุงเทพ (ปัจจุบันงดให้บริการชั่วคราว)
 ขบวนรถธรรมดาที่ 209/210 กรุงเทพ–บ้านตาคลี–กรุงเทพ
 ขบวนรถธรรมดาที่ 261/262 กรุงเทพ–หัวหิน–กรุงเทพ 
 ขบวนรถธรรมดาที่ 279/280 กรุงเทพ–ด่านพรมแดนบ้านคลองลึก–กรุงเทพ
 ขบวนรถธรรมดาที่ 281/282 กรุงเทพ–กบินทร์บุรี–กรุงเทพ
 ขบวนรถชานเมืองที่ 303/304 กรุงเทพ–ลพบุรี–กรุงเทพ
 ขบวนรถชานเมืองที่ 311/376/378 กรุงเทพ–รังสิต–หัวตะเข้–กรุงเทพ (ปัจจุบันงดให้บริการชั่วคราว)
 ขบวนรถชานเมืองที่ 317/318 กรุงเทพ–ลพบุรี–กรุงเทพ
 ขบวนรถชานเมืองที่ 355/356 กรุงเทพ–ชุมทางหนองปลาดุก–กรุงเทพ (วันอาทิตย์ปลายทางสุพรรณบุรี, วันจันทร์ต้นทางสุพรรณบุรี)
 ขบวนรถท้องถิ่นที่ 401/402 ลพบุรี–พิษณุโลก–ลพบุรี
 ขบวนรถท้องถิ่นที่ 405/406 ศิลาอาสน์–สวรรคโลก–ศิลาอาสน์
 ขบวนรถท้องถิ่นที่ 403/410 พิษณุโลก–ศิลาอาสน์–พิษณุโลก
 ขบวนรถท้องถิ่นที่ 407/408 นครสวรรค์–เชียงใหม่–นครสวรรค์
 ขบวนรถท้องถิ่นที่ 409 อยุธยา–ลพบุรี (ปัจจุบันงดให้บริการชั่วคราว)
 ขบวนรถพิเศษนำเที่ยวที่ 909/910 กรุงเทพ–น้ำตกไทรโยคน้อย–กรุงเทพ
 ขบวนรถพิเศษนำเที่ยวที่ 911/912 กรุงเทพ–สวนสนประดิพัทธ์–กรุงเทพ
 ขบวนรถชานเมืองในสายวงเวียนใหญ่ - มหาชัย
 ขบวนรถชานเมืองในสายบ้านแหลม-แม่กลอง

สมุดภาพ

เชิงอรรถ

อ้างอิง

แหล่งข้อมูลอื่น 
 รถดีเซลดีเซลรางชนิดมีห้องขับ NKF. 
 รถไฟไทยแกลลอรี่
 http://www.geocities.ws/railsthai/train01.htm

รถดีเซลรางในประเทศไทย